وصف
س1 / شنو هيه بورصة ناسداك ؟ طبعا الناس من تسمع بأسم البورصة وخاصة العراقيين مباشرة يگولون احنا شفهمنا بالبورصة و اغلب الناس متصورة البورصة هي الصيرفة وهذا خطأ لأن مو كل اللي يعملون بالبورصة همه خبراء وبإمكان اي شخص ان يفوت لعالم البورصة ويستثمر ويربح ارباح كبيرة خاصة اذا كان صاحب عقل مرن ومتفتح. بورصة ناسداك ثاني اكبر بورصة امريكية بالعالم قيمتها السوقية 29 ترليون دولار عمرها تقريبا 47 سنة بدت من 1971 اغلب الشركات اللي مسجلة في بورصة ناسداك هي شركات تكنلوجية مثل ( أبل / فيس بوك / BMW / مايكروسوفت / كوكل / مرسيدس / والت ديزني / بيبسي / ياهوو / نايكي / كتربلر / نيفيديا / بورش / رولزرايز/ .....................) وبعد اكثر من 3200 شركة من الشركات العملاقة واعتقد اسم شركة ( أبل ) وحده كافي ان يهز العالم بشهرته وشركة ابل مستثمرة في بورصة ناسداك 800 مليار دولار يعني خمسة اضعاف ميزانية العراق.....س2 / شنو طبيعة العمل مع ناسداك ؟ طبيعة العمل هي ان استثمر اموالي واربح بيها افضل ما احطها بالكنتور واضل اصرف بيها شوية شوية الى ان تخلص وابقى عالحديدة زين من ادور مشروع احط بيه فلوسي اكيد ادور المشاريع الاقل خطورة وتعب ومسؤؤلية او اي جهد يعني لازم يكون عندي مبلغ معين افوت بيه على ناسداك واشترك وابدي استثماري بنفسي واخلي فولسي تربح....س3 / شلون اشترك بناسداك ؟ الاشتراك لازم يكون عن طريق عضو مسجل مسبقا في ناسداك وهذا نظام عالمي مشهور يعرفوه الناس الي مسجلين بشركة (فوريفر لمواد التجميل والمنحفات او اشركة دكسن و آلاف الشركات تستخدم هذا النظام) التسجيل يتم بالمتطلبات التالية 1- بجواز سفر واللي ماعنده جواز سفر ممكن يسوي بجنسيته وثيقة استثمار 2- رقم موبايل ثابت وفعّال 3- ايميل ثابت وفعّال بأسم الشخص اللي يسجل 4- اقل رأس مال يفوت بيه الشخص ويبدي يستثمر هو 1000 دولار فما فوق.....س4 / ماهية العمل مع ناسداك والارباح ؟ الشركات العملاقة مثل (أبل) حتى تشتغل تحتاج سيولة اموال لكن ماتكفيها الاموال اللي عدها فشتسوي؟ تطرح اسهم من الشركة للبيع . يجون المستثمرين اللي هم احنا ونشتري اسهم على گد فلوسنا وبالتالي صرنا نمتلك اسهم بشركة (أبل) يعني صرنا شركاء بـ(أبل) والنا ارباح الاسهم اللي اشتريناها منو اللي ينظم عملية البيع والشراء للأسهم بينا وبين (أبل)؟ هنا تدخل شركات يسموها شركات الحافظ الامين واللي تتولى عملية البيع والشراء بين المستثمرين اللي همه احنا وبين الشركات اللي نشتري منها الاسهم الشركة اللي احنا متعاقدين وياها هي شركة اليونيك فاينانس (Unique Finance) وهذا موقع الشركة https://unique.finance/nasdaq-live/ طبعا شركة اليونيك مسجلة بكثير من الدول العضمى مثل بريطانيا وسويسرا و....... التداول بالاسهم بالاسواق العالمية على نوعين اولا التداول اليدوي وهذا مـا يخصنا لأن ارباحه عالية وخسارته عالية احنا نستثمر بالنوع الثاني اللي هو التداول التلقائي او نظام التاجر التلقائي اللي صممته شركة يونيك فايننس نظام التاجر التلقائي ( auto trading system ) اللي يسموه ATS عبارة عن برنامج كلفته 3 ترليون دولار مهمته تحليل الاخبار الاقتصادية وتطبيقها بالاسواق خلال اجزاء من الثانية يشتغل هذا النظام 6 ساعات باليوم ( ماعدا السبت والاحد ) تكون ارباح ساعتين الي وارباح اربع ساعات للشركة واللي تمثل 3-4% من ربحية السهم الواحد يعني بصورة ابسط الارباح اللي احصل عليها شهريا هي بنسبة 6-7% من رأس المال اللي استثمر بيه قابلة للزيادة والنقصان بشكل بسيط . فوائد هذا النظام اولا :- رأس المال ثابت وغير معرض للخسارة فقط يتم التداول به ثانيا :- الارباح يومية يعني حتى اذا رادت تصير خسارة بهالشركات العملاقة ما راح اخسر اكثر من ربح يوم او يومين بالسنة كلها ثالثا :- مدة العقد ويا اليونيك سنتين لكن اذا ماعجبني العمل اكدر اسحب رأس المال بعد ستة اشهر راح يرجعوه كامل فقط يستقطعون منه الارباح اللي اخذتها خلال ال6 اشهر يعني يرجع رأس المال مثل ماكان لكن بدون ارباح بأعتبار خالفنا مدة العقد. رابعا:- الارباح اليومية راح تتراكم واكدر اسحبها كل يوم 29 بالشهر واستفاد منها ملاحظة:- ارباح الاستثمار بناسداك ماتقتصر على الملبغ اللي اخليه واربح منه براس الشهر اكو جوانب اخرى بالعمل ماممكن يفهمها الا اللي يفوت بالعمل لأن تفاصيل بيها ارباحها اكثر من ارباح المبلغ اللي اخليه بأضعاف......س5 / شنو الضمانات او حسنات الاستثمار وشنو السيئات ؟ من حق اي شخص اذا راد يفوت بعمل لازم يعرف وين يحط فلوسه ولو كان دولار واحد اولا :- الضمان الاول هو الشركات الرصينة اللي انا مستثمر بيها او مشتري منها اسهم تكفيني ان اطمأن انه هاي الشركات اسهمها ثابته وحتى اذا صارت بيها خسارة وهالشي بعيد فأنه ماتأثر علي ثانيا:- بعد التسجيل راح ينفتح صندوقي الخاص بالش....ركة وراح ادير استثماري بنفسي عن طريق موقعي الخاص ثالثا:- عمل مابيه اي جهد او تعب وبعيد عن الخسارة وبعيد عن السياسة نكدر نكول بكل احواله ربح....س6 / شلون ارفع المخاوف والقلق اللي عندي ؟ اذا ردت اشتري موبايل مثلا ( سامسونك او ايفون ) راح اكول اذا باجر خسرت سامسونج او ابل او احتركن او صار بيهن شي شلون بية ؟!!!!!! او مثلا كلنا نعرف انا سويچ السيارة يتفعل عن طريق القمر الصناعي يعني ( شركة تويوتا او نيسان ) تكدر تغلق سيارتي من اليابان فشلون بية اذا اخترقوها لو احتركت لووووو ؟ !!!!! اذا افكر بهالطريقة هاي ماراح اشتري لاموبايل ولاسيارة ولا اي جهاز تكنولوجي .